Cem Özdemir

pisi|Cem Özdemir
Cem Özdemir (sündinud 21. detsember 1965 Bad Urachis) on Saksamaa poliitik. Ta sündis tšerkessi päritolu Türgi immigrantide peres ning võttis Saksa kodakondsuse 1982. aastal. Ta on 8. detsembrist 2021 Saksamaa toidu- ja põllumajandusminister, alates 7. novembrist 2024 ka haridusminister.

1994. aastal sai temast esimene türgi päritolu poliitik Saksamaal, kes valiti Bundestagi, kus ta oli kuni 2002. aastani. 2004–2009 oli ta Euroopa Parlamendi liige. Ta valiti 15. novembril 2008 Saksamaa roheliste partei esimeheks Reinhard Bütikoferi asemele, kes pärast kuueaastast ametiaega otsustas tagasi astuda.

 Välislingid 

 Cem Özdemiri koduleht

Kategooria:Saksamaa poliitikud
Kategooria:Põllumajandusministrid
Kategooria:Saksamaalt valitud Euroopa Parlamendi liikmed
Kategooria:Sündinud 1965